Granaten var mellem 40 og 50 centimeter lang og 10 centimeter i diameter. På granaten sad der en etiket, som på engelsk advarede mod indhold af fosfor. - Derfor tilkaldte vi EOD fra Skive, siger vagtchef ved Nordjyllands Politi, Frank Liltorp. Bomberyderne tog den afskudte granat med sig. - Selvom man finder en granat, der er afskudt, skal man kontakte politiet. Som eksemplet her, kan der være farlige stoffer i granaten, siger Frank Liltorp.

Opsummering:
Politiet og bomberydere fra Skive måtte søndag rykke ud til stranden ved Hotel Fyrklit i Hirtshals. Her var der fundet en ganat. Den viste sig at være afskudt, men stadig farlig på grund af fosfor.